Μεσιέ 46

Το Μεσιέ 46 (γνωστό και ως M 46 και NGC 2437) είναι ανοικτό σμήνος σε απόσταση περίπου 5.400 ετών φωτός στον αστερισμό Πρύμνη. 

 Ιστορικό 
Το Μεσιέ 46 ανακαλύφθηκε από το Σαρλ Μεσιέ το 1771. Είναι το πρώτο αντικείμενο που ανακάλυψε ο Σαρλ Μεσιέ ύστερα από τη συμπλήρωση της πρώτης έκδοσης του καταλόγου που περιελάμβανε τα αντικείμενα 1 έως 45. Το πρόσθεσε στο κατάλογό του τις 19 Φεβρουαρίου 1771, τρεις μέρες μετά την παρουσίασή του αντικειμένου στην ακαδημία, μαζί με τα αντικείμενα Μεσιέ 47, Μεσιέ 48 και Μεσιέ 49.

 Χαρακτηριστικά 
Το Μεσιέ 46 είναι ένα πλούσιο σμήνος που αποτελείται από συνολικά περισσότερα από 500 μέλη, εκ των οποίων 150 έχουν φαινόμενο μέγεθος μεταξύ 10 με 13. Τα λαμπρότερα άστρα, τα οποία είναι φασματικού τύπου Α0, είναι περίπου 100 φορές λαμπρότερα από τον Ήλιο. Το λαμπρότερο μέλος έχει μέγεθος 8,7. Η διάμετρός του είναι περίπου 30 έτη φωτός και η ηλικία του είναι περίπου 300 εκατομμύρια έτη.Majaess D. J., Turner D.,  Lane D. (2007). In Search of Possible Associations between Planetary Nebulae and Open Clusters , PASP, 119, 1349  

Το πλανητικό νεφέλωμα NGC 2438 μοιάζει να βρίσκεται στη βόρεια άκρη του σμήνους (ο αχνός κύκλος κέντρο πάνω στην εικόνα), αλλά είναι απίθανο να έχει κάποια με το σμήνος, καθώς δεν έχει την ακτινική ταχύτητα του σμήνους.Kiss, L. L., Szabó, Gy. M., Balog, Z., Parker, Q. A., Frew, D. J. (2008). AAOmega radial velocities rule out current membership of the planetary nebula NGC 2438 in the open cluster M46, MNRAS Αυτή η περίπτωση μπορεί να είναι ένα άλλο παράδειγμα υπερκαλυπτόμενου ζεύγος, όπως συμβαίνει και στην περίπτωση του NGC 2818. Mermilliod, J.-C., Clariá, J. J., Andersen, J., Piatti, A. E., Mayor, M. (2001). Red giants in open clusters. IX. NGC 2324, 2818, 3960 and 6259, A&A 

Το M46 είναι περίπου μία μοίρα ανατολικά του Μεσιέ 47 στον ουρανό και τα δύο αποτελούν ένα όμορφο ζευγάρι όταν φαίνονται με κιάλια ή τηλεσκόπια ευρέως πεδίου.

 Παραπομπές 

 Εξωτερικοί σύνδεσμοι 

 Messier 46, SEDS Messier pages 
 Messier 46, Amateur Astronomer Image - Waid Obseratory
 Dark Atmospheres Photography - M46 w/ NGC 2438 detail

Κατηγορία:Ανοικτά σμήνη
46
2437
Κατηγορία:Πρύμνη (αστερισμός)